MINISTERSTVO FINANCIÍ 					
SLOVENSKEJ REPUBLIKY
Číslo: 1546/2002-KM

Materiál na rokovanie 
vlády SR	                                	

Dodatok

ku  

Komplexnej správe 
o stave daňových a colných nedoplatkov k 31.12.2001 vrátane vyhodnotenia prijatých opatrení
     
___________________________________________________________________________

Podnet:                                                                                     Obsah materiálu:                                                        

na základe záverov Porady ekonomických
ministrov vlády SR zo dňa 29.4.2002	1.
2.	Predkladacia správa
Návrh opatrení 	

Predkladá:

František  H a j n o v i č
minister financií 
Slovenskej republiky

Bratislava  6. júna 2002

Predkladacia  správa

	Na základe uznesenia vlády Slovenskej republiky č. 584 zo dňa 7.7.1999 ministerstvo financií vypracovalo Komlexnú správu o stave a vymáhaní daňových a colných nedoplatkov k 31.12.2001 vrátane vyhodnotenia prijatých opatrení č. 1546/2002-KM zo dňa 8.4.2002. Správa bola prerokovaná dňa 29.4.2002 v  Porade ekonomických ministrov vlády SR. 

Na základe záverov z Porady ekonomických ministrov vlády SR sa predkladá Dodatok k vyššie uvedenej „Komplexnej správe“, ktorý obsahuje „Návrh opatrení na zníženie stavu daňových a colných nedoplatkov“.

Návrh opatrení na zníženie stavu daňových a colných nedoplatkov

1. Naďalej rozvíjať systém verejnej informovanosti z oblasti jednotlivých hmotnoprávnych daňových zákonov a zákona o správe daní a poplatkov s cieľom pôsobiť na dobrovoľné plnenie daňových povinností daňovými subjektami.

      Termín:  30.6.2002 a trvale                                    Zodpovedný: generálny riaditeľ DR SR

2. Vykonať inventarizáciu daňových nedoplatkov z hľadiska ich  vymáhateľnosti. Nadväzne na závery inventúry  vypracovať podľa § 65 zákona o správe daní a poplatkov prehľad o nevymožiteľných daňových nedoplatkoch a zabezpečiť, aby tieto boli evidované v pomocnej evidencii spôsobom uvedeným v § 61 zákona o správe daní a poplatkov. Rovnako zabezpečiť evidovanie daňových nedoplatkov daňových dlžníkov, na ktorých bol vyhlásený konkurz alebo ktorým bolo povolené vyrovnanie.

      Termín:  31.12.2002                                              Zodpovedný: generálny riaditeľ DR SR

3. Vypracovať prehľad 100 najväčších daňových dlžníkov a týmto venovať osobitnú pozornosť. Zabezpečiť pravidelné sledovanie daňových nedoplatkov u týchto daňových dlžníkov, a tým vytvoriť predpoklady pre včasné vymáhanie daňových nedoplatkov a vykonávanie úkonov súvisiacich s ich zabezpečením.

Termín:  30.9.2002                                                Zodpovedný: generálny riaditeľ DR SR

4. Stanoviť postupy a opatrenia na zefektívnenie výkonu daňovej exekúcie a zabezpečiť podporu informačnými technológiami v oblasti monitorovania daňových nedoplatkov najväčších daňových dlžníkov, sledovania stavu daňových nedoplatkov podľa výšky a času ich vzniku.

Termín:  30.9.2002                                                Zodpovedný: generálny riaditeľ DR SR

5. Analyzovať a zovšeobecňovať aktuálne problémy zistené pri vymáhaní daňových nedoplatkov a v konkurzných a vyrovnacích konaniach tak, aby sa zabezpečil jednotný postup daňových úradov pri vymáhaní pohľadávok štátu.

Termín:  31.12.2002                                               Zodpovedný: generálny riaditeľ DR SR

6. Zamerať kontrolnú činnosť na nečinnosť a nesprávny postup colných úradov a daňových úradov pri vymáhaní nedoplatkov. V prípade zistenia nečinnosti alebo iného nesprávneho postupu vyvodiť závery voči zodpovedným vedúcim zamestnancom colných a daňových úradov.

Termín: 30.6.2002 a trvale               	     Zodpovední: generálny riaditeľ CR SR
              generálny riaditeľ DR SR                              

7. Zabezpečiť, aby zabezpečený colný dlh, ktorý nebol splnený v lehote splatnosti dlžníkom, bol bezodkladne splnený zo zabezpečenia colného dlhu.

       Termín: 30.6.2002 a trvale			    Zodpovedný: generálny riaditeľ CR SR

8. Zabezpečiť splnenie colného dlhu výkonom rozhodnutia bezodkladne v tých prípadoch, ak colný dlh nie je zabezpečený a ak dlžník colný dlh neuhradí v lehote splatnosti.

       Termín: 30.6.2002 a trvale			    Zodpovedný: generálny riaditeľ CR SR

9. V prípadoch, ak je potrebné uspokojiť splnenie pohľadávky z colného dlhu z majetku dlžníka alebo ručiteľa, zabezpečiť začatie výkonu rozhodnutia súčasne voči obom subjektom; ak majetok jedného nepostačuje uspokojiť celú pohľadávku, zabezpečiť, aby sa výkon rozhodnutia bezodkladne začal u ktoréhokoľvek z nich.

       Termín: 30.6.2002 a trvale			   Zodpovedný: generálny riaditeľ CR SR